— Нам неабходна намаляваць стол, які падаецца агромністым, але ўлазіць у кадр і дае магчымасць рассадзіць вакол яго персанажаў. Мы пайшлі ў абыход гравітацыі, таму ўсе прадметы лётаюць у паветры. Аднак стол па сюжэце мусіць у пэўны момант упасці, значыць, яго неабходна неяк падвесіць, а потым адным рухам скінуць. Усе гэтыя нюансы трэба прадумваць на раннім этапе, пакуль не запушчаны цэхі, бо, калі не намалюеш нейкую дэталь цяпер — потым яе дадаць, можа, ужо не будзе магчымасці.